
Könyvtár holnapra

A történelem során a könyvnyomtatás és az írás mindig a tudás és a hiteles forrás hordozója,
eszköze volt. A könyvtár használata, és betöltött szerepe az elmúlt években az információs
forradalom következtében jelentősen átalakult. Dolgozatunkban a jövő könyvtárának egy
lehetséges alternatíváját vázoltuk fel. A könyvtárakra nem épületekként, hanem a tudás
bázisaiként tekintünk. Elvonatkoztatva annak téri, építészeti sajátosságaitól, az ott felelhető
tudás újrarendszerezésésére tettünk javaslatot. Olyan új könyvtármodellt szeretnénk
létrehozni, ami ötvözi a digitális eszközöket, a könyvtár hagyományos funkcióját és a
közösségi létformát. A modern technológiák lehetővé tennék, hogy a körülöttünk lévő világ
egésze egyfajta könyvtár legyen. Környezetünk egészét behálózhatná egy olyan jelrendszer,
ami azonnali információszerzést tenne lehetővé. A fejlett technológia lehetőségeit kihasználó,
felhasználóbarát és intelligens könyvtármodell egy új felülete lehet a jelen és jövő
könyvtárának.



